b"\n_START_ARTICLE_\nKomercijos patar\xc4\x97jas (garb\xc4\x97s vardas)\n_START_PARAGRAPH_\nKomercijos patar\xc4\x97jas (rus. \xd0\xba\xd0\xbe\xd0\xbc\xd0\xbc\xd0\xb5\xd1\x80\xd1\x86\xd0\xb8\xd0\xb8 \xd1\x81\xd0\xbe\xd0\xb2\xd0\xb5\xd1\x82\xd0\xbd\xd0\xb8\xd0\xba)\xc2\xa0\xe2\x80\x93 garb\xc4\x97s vardas, suteikiamas kai kuri\xc5\xb3 \xc5\xa1ali\xc5\xb3 verslininkams.\n_START_SECTION_\nAustrija\n_START_PARAGRAPH_\nAustrijoje \xc5\xa1is garb\xc4\x97s vardas vadinamas vok. Kommerzialrat 'komercinis patar\xc4\x97jas'.\n_START_SECTION_\nVokietija\n_START_PARAGRAPH_\nVokietijoje garb\xc4\x97s titulas vok. Kommerzienrat 'komercijos patar\xc4\x97jas' iki 1919\xc2\xa0m. Juo apdovanodavo verslininkus, bet tik tada, kai \xc5\xa1ie paaukodavo dideles sumas bendriems reikalams (vok. Stiftungen f\xc3\xbcr das Gemeinwohl). Auk\xc5\xa1tesn\xc4\xaf \xc5\xa1io vardo laipsn\xc4\xaf slaptasis komercijos patar\xc4\x97jas (vok. Geheime Kommerzienrat) turintys verslininkai (jie patys, j\xc5\xb3 \xc5\xbemonos ir dukterys) gaudavo teis\xc4\x99 dalyvauti monarcho (tuo metu Vokietijos imperijoje buvo daug j\xc4\x85 sudaran\xc4\x8di\xc5\xb3 karalys\xc4\x8di\xc5\xb3, kunigaik\xc5\xa1tys\xc4\x8di\xc5\xb3 ir pan.) r\xc5\xabmuose vykstan\xc4\x8diuose renginiuose.\n_START_SECTION_\nRusijos imperija\n_START_PARAGRAPH_\nRusijos imperijoje garb\xc4\x97s vardas komercijos patar\xc4\x97jas buvo \xc4\xafsteigtas 1800\xc2\xa0m. pirkliams. Jis buvo prilygintas VIII rang\xc5\xb3 lentel\xc4\x97s klasei. Tuo pa\xc4\x8diu metu buvo \xc4\xafsteigtas to paties lygio garb\xc4\x97s vardas manufakt\xc5\xabr\xc5\xb3 patar\xc4\x97jas, skirtas gamybos \xc4\xafmoni\xc5\xb3 savininkams._NEWLINE_Komercijos patar\xc4\x97jai gaudavo teis\xc4\x99 b\xc5\xabti asmeni\xc5\xa1kai pakviesti dalyvauti valstybin\xc4\x97se \xc4\xafstaigose vykstan\xc4\x8diuose \xc4\xafvairiuose pasitarimuose prekybos ir pramon\xc4\x97s klausimais._NEWLINE_1824\xc2\xa0m. buvo nustatyta, kad komercijos patar\xc4\x97jo vard\xc4\x85 gali gauti pirkliai, 12 met\xc5\xb3 i\xc5\xa1 eil\xc4\x97s buv\xc4\x99 pirmos gildijos pirkliais. 1836\xc2\xa0m. komercijos patar\xc4\x97jas, taip pat j\xc5\xb3 na\xc5\xa1l\xc4\x97ms ir vaikams buvo suteikta teis\xc4\x97 kreiptis pra\xc5\xa1yti suteikti jiems paveldim\xc4\x85 garb\xc4\x97s pilietyb\xc4\x99. 1854\xc2\xa0m. komercijos patar\xc4\x97j\xc5\xb3 s\xc5\xabnums buvo suteikta teis\xc4\x97 stoti dirbti valstyb\xc4\x97s tarnyboje antro atskyrio kanceliariniais tarnautojais (rus. \xd0\xba\xd0\xb0\xd0\xbd\xd1\x86\xd0\xb5\xd0\xbb\xd1\x8f\xd1\x80\xd1\x81\xd0\xba\xd0\xb8\xd0\xb5 \xd1\x81\xd0\xbb\xd1\x83\xd0\xb6\xd0\xb8\xd1\x82\xd0\xb5\xd0\xbb\xd0\xb8 \xd0\xb2\xd1\x82\xd0\xbe\xd1\x80\xd0\xbe\xd0\xb3\xd0\xbe \xd1\x80\xd0\xb0\xd0\xb7\xd1\x80\xd1\x8f\xd0\xb4\xd0\xb0)._NEWLINE_Komercijos patar\xc4\x97jo vard\xc4\x85 gav\xc4\x99 asmenys netapdavo bajorais. Jie gaudavo teis\xc4\x99 \xc4\xaf kreipin\xc4\xaf \xd0\x92\xd0\xb0\xd1\x88\xd0\xb5 \xd0\xb2\xd1\x8b\xd1\x81\xd0\xbe\xd0\xba\xd0\xbe\xd0\xb1\xd0\xbb\xd0\xb0\xd0\xb3\xd0\xbe\xd1\x80\xd0\xbe\xd0\xb4\xd0\xb8\xd0\xb5._NEWLINE_XIX a. viduryje buvo 256 asmenys, tur\xc4\x97j\xc4\x99 \xc5\xa1\xc4\xaf garb\xc4\x97s vard\xc4\x85."